15. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 420 της 24/24 Ιουν. 1976 (ΦΕΚ Α΄ 157) Περί μεταφοράς της Δ/νσεως Σχολικής Υγιεινής και της Σχολιατρικής Υπηρεσίας του Υπουργείου Εθνικής Παιδείας και Θρησκευμάτων, εις το Υπουργείον Κοινωνικών Υπηρεσιών. Έχοντες υπ’ όψιν: 1)Τας διατάξεις του άρθρου 3 του Ν. 51/75 «περί αναδιοργανώσεως των δημοσίων πολιτικών υπηρεσιών». 2.Την υπ’ αριθμ. 430/76 γνωμοδότησιν του Συμβουλίου της Επικρατείας, προτάσει των Ημετέρων Υπουργών Προεδρίας Κυβερνήσεως, Εθνικής Παιδείας και Θρησκευμάτων και Κοινωνικών Υπηρεσιών, αποφασίζομεν: Άρθρον 1. Μεταφορά αρμοδιοτήτων Σχολικής Υγιεινής και  Σχολιατρικής Υπηρεσίας. 1.Αι κατά την κειμένην νομοθεσίαν αρμοδιότητες της Διευθύνσεως Σχολικής Υγιεινής ως περιγράφονται εν γενικότητι εις το άρθρον 19 του Πρ. Δ/τος 147/76 «περί του Οργανισμού της Κεντρικής Υπηρεσίας του Υπουργείου Εθνικής Παιδείας και Θρησκευμάτων», ως και αι κατά το από 25.11.46/10.1.47 Β.Δ/γμα «περί κωδικοποιήσεως διατάξεων περί Σχολιατρικής Υπηρεσίας» ως   ισχύει νυν, αρμοδιότητες της Σχολιατρικής Υπηρεσίας του αυτού Υπουργείου μεταφέρονται εις το Υπουργείον Κοινωνικών Υπηρεσιών. Ωσαύτως μεταφέρονται, υπό την προβλεπομένην κατά τας κειμένας διατάξεις υπηρεσιακήν οργάνωσιν, η Διεύθυνσις Σχολικής Υγιεινής, αι περιφερειακαί Επιθεωρήσεις Σχολικής Υγιεινής και αι παρά ταις Νομαρχίαις και παρ’ εκάστω Διαμερίσματι της Νομαρχίας Αττικής, Διευθύνσεις Σχολικής Υγιεινής, ως και τα συγκροτούντα εκάστην Διεύθυνσιν Σχολικής Υγιεινής Σχολικά Ιατρεία και Κέντρα Μαθητικής Αντιλήψεως. 2.Μέχρι της εκδόσεως του Οργανισμού του Υπουργείου Κοινωνικών Υπηρεσιών, αι μεταφερόμεναι αρμοδιότητες της Διευθύνσεως Σχολικής Υγιεινής ασκούνται παρ’ οργανικής μονάδος εντασσομένης εις την Γενικήν Διεύθυνσιν Υγιεινής της Κεντρικής Υπηρεσίας του Υπουργείου Κοινωνικών Υπηρεσιών αι δε αρμοδιότητες των κατά την προηγουμένην παράγραφον Περιφερειακών Υπηρεσιών, δι’ ιδίων Τμημάτων ή Γραφείων εντασσομένων εις τας οικείας παρά ταις Νομαρχίαις και εκάστω Διαμερίσματι της Νομαρχίας Αττικής, Υπηρεσίας του αυτού Υπουργείου. 3.Μεταφέρεται επίσης υπό την αυτήν σύνθεσιν και με τας αρμοδιότητας του , το κατά το άρθρον 87 του Πρ. Δ/τος 147/76 «περί Οργανισμού της Κεντρικής Υπηρεσίας του Υπουργείου Εθνικής Παιδείας και Θρησκευμάτων» Συμβούλιον Σχολικής Υγιεινής. Εις το Συμβούλιον τούτο, αντί του Διευθυντού της Διευθύνσεως Δημοσίας Υγιεινής του Υπουργείου Κοινωνικών Υπηρεσιών, μετέχει ο Γενικός Διευθυντής Υγιεινής με αναπληρωτήν τον ως άνω Διευθυντήν, αντί δε του του Διευθυντού της Διευθύνσεως Σχολικής Υγιεινής του Υπουργείου Εθνικής Παιδείας και Θρησκευμάτων, μετέχει ο Διευθυντής Σχολικής Υγιεινής του Υπουργείου Κοινωνικών Υπηρεσιών. Ως προς το μόνιμον προσωπικόν, εφαρμόζονται αι διατάξεις του άρθρου 6. Άρθρον 2. Μεταφορά θέσεων. 1.Μεταφέρονται εκ του του Υπουργείου Εθνικής Παιδείας και Θρησκευμάτων εις το Υπουργείον Κοινωνικών Υπηρεσιών ως αι έπεται θέσεις Α΄ Κατηγορίας.: α)Διευθυντού Σχολικής Υγιεινής (Κεντρικής Υπηρεσίας) επί βαθμοίς 3ω- 2ω θέσις 1 β)Γενικών Επιθεωρητών Σχολιατρικής Υπηρεσίας επί βαθμώ 2ω θέσεις 2 γ)Υγειονομικών Επιθεωρητών επί  βαθμώ 2ω                                                           »           41 Υγειονομικών Επιθεωρητών επί  βαθμοίς 5ω- 3ω                                                  »          21 δ)Σχολιάτρων επί βαθμώ 3ω                          »          39 Σχολιάτρων επί βαθμοίς 8ω- 4ω                         »        156 ε)Ιατρών Ειδικών Σχολείων επί βαθμώ 3ω    »            1 Ιατρών Ειδικών Σχολείων επί  βαθμοίς 6ω- 4ω                                                   »            6                                                                         »        267 2.Αι κατά την προηγουμένην παράγραφον μεταφερόμεναι θέσεις αποτελούν τον «Κλάδον Σχολιατρικής Υπηρεσίας» υπό την αυτήν σύνθεσιν και διαβάθμισιν, αι δε εκ τούτων κεναί ή κενούμεναι καθ’ οιονδήποτε τρόπον, προσαυξάνουν αντιστοίχως κατά βαθμούς τας ιατρικάς θέσεις της Γενικής Διευθύνσεως Υγιεινής του ως άνω Υπουργείου, επί μειώσει των κενουμένων θέσεων εις τους εισαγωγικούς βαθμούς του κλάδου Σχολιατρικής Υπηρεσίας. (Μετά την σελ. 742,04) Σελ. 742,05 Τεύχος 652- Σελ. 93 Σχολιατρική Υπηρεσία 32.Κ.α.14-15 Άρθρον 3. Μεταφορά Προσωπικού 1.Μεταφέρονται εις το Υπουργείον Κοινωνικών Υπηρεσιών οι κατά την δημοσίευσιν του παρόντος κατέχοντες θέσεις εκ των δια του άρθρου 2 μεταφερομένων, οίτινες εξακολουθούν διεπόμενοι ως προς την αρχαιότητα και την περαιτέρω εξέλιξίν των υπό των περί αυτών κατά την δημοσίευσιν του παρόντος ισχυουσών διατάξεων. 2.Μεταφέρονται, επίσης οι επί συμβάσει ιδιωτικού δικαίου κατά το Ν.Δ. 1345/73 προσληφθέντες Σχολίατροι πλήν ενός, όστις θα επιλεγή μετ’ απόφασιν του δια τους ανωτέρους υπαλλήλους της Κεντρικής Υπηρεσίας του Υπουργείου Εθνικής Παιδείας και Θρησκευμάτων Υπηρεσιακού Συμβουλίου. Ούτος τοποθετείται παρά τη Διευθύνσει Διοικητικού της Κεντρικής Υπηρεσίας του Υπουργείου Εθνικής Παιδείας και Θρησκευμάτων προς υγειονομικήν εξυπηρέτησιν του προσωπικού της. Άρθρον 4. Καθήκοντα μεταφερομένου προσωπικού. Προς εξυπηρέτησιν των αναγκών της Σχολικής Υγιεινής και της Σχολιατρικής Υπηρεσίας των δια του παρόντος μεταφερομένων παρά ταις υπηρεσίαις του Υπουργείου Κοινωνικών Υπηρεσιών οργανικών μονάδων, χρησιμοποιούνται υποχρεωτικώς και πέραν οιουδήποτε ετέρου ανατιθεμένου αυτοίς έργου, οι κατά το άρθρον 3 μεταφερόμενοι υπάλληλοι, ασκούντες εν πάση περιπτώσει, και το ανατιθέμενον αυτοίς διδακτικόν και εποπτικόν έργον Σχολικής Υγιεινής παρά τοις Σχολείοις της Γενικής Εκπαιδεύσεως και της Μέσης Επαγγελματικής τοιαύτης. Άρθρον 5. Μεταφορά Κέντρων Μαθητικής Αντιλήψεως. 1.Αι κατά το από 25.11.46/10.1.47 Β.Δ/γμα «περί κωδικοποιήσεως διατάξεων περί Σχολιατρικής Υπηρεσίας» αρμοδιότητες των Κέντρων Μαθητικής Αντιλήψεως του Υπουργείου Εθνικής Παιδείας και Θρησκευμάτων, μεταφέρονται εις το Υπουργείον Κοινωνικών Υπηρεσιών, εις το οποίον περιέρχεται και η εφαρμογή των περί Κέντρων Μαθητικής Αντιλήψεως διατάξεων των άρθρων 36 έως και 48 του ως άνω Β.Δ/τος. 2.Μεταφέρονται αι κατά τα άρθρα 40 έως και 43 του από 25.11.46/10.1.47 Β.Δ/τος θέσεις τακτικού και επί αποζημιώσει (σχέσει ιδιωτικού δικαίου) προσωπικού των Κέντρων Μαθητικής Αντιλήψεως, ως ακολούθως: Α΄ Κατηγορία α)Ιατροί Ειδικοτήτων επί βαθμώ  3ω         θέσεις  4 β)Ιατροί Ειδικοτήτων   » βαθμοίς 6ω- 4ω     »     15 γ)Σχολικαί Νοσοκόμοι »      »       3ω- 2ω     »       3 δ)Σχολικαί Νοσοκόμοι »      »       5ω- 4ω     »       8 ε)Σχολικαί Νοσοκόμοι »      »       8ω- 6ω     »     21                                                                                51 Το άρθρον 4 εφαρμόζεται αναλόγως και εν προκειμένω Β΄ Κατηγορία α)Βοηθοί Νοσοκόμοι       επί βαθμοίς 10ω 6ω θέσεις   21 β)Πρακτικαί Νοσοκόμοι       »       »    10ω- 7ω θέσεις Προσωπικόν επί σχέσει ιδιωτικού δικαίου      αορίστου χρόνου (αποζημιώσει) Ιατρός (Υγειονολογίας)                                       1 Οφθαλμίατροι                                                    10 Ωτορινολαρυγγολόγοι                                       24 Οδοντίατροι                                                       24 Σελ. 742,06 Τεύχος 652- Σελ. 94 Χειρισταί (Ακτινολ. Μηχανημάτων-Βοηθοί)      2 Κλητήρες                                             Ν.Δ.         1 Καθαρίστριαι                                    169/69         3         65 3.α)Μεταφέρεται επίσης το κατέχον τας ως άνω θέσεις προσωπικόν. β)Οι Ιατροί Ειδικοτήτων Α΄ Κατηγορίας αποτελούν τον κλάδον Ιατρών Ειδικοτήτων Κέντρων Μαθητικής Αντιλήψεως υπό την αυτήν σύνθεσιν και διαβάθμισιν, ως επίσης και αι Σχολικαί Νοσοκόμοι Α΄ Κατηγορίας, εφαρμοζομένων κατά τα λοιπά αναλόγως ως προς τους δύο τούτους κλάδους, των διατάξεων της παρ. 2 του άρθρου 2 και του άρθρου 3 παρ. 1 του παρόντος. γ)Αι Βοηθοί και αι Πρακτικαί Νοσοκόμοι Β΄ Κατηγορίας κατατάσσονται εις τους οικείους κλάδους Νοσοκόμων Β΄ Κατηγορίας του Υπουργείου Κοινωνικών Υπηρεσιών και εγγράφονται εις τους οικείους πίνακας αρχαιότητος επί τη βάσει του εν τω κατεχομένω βαθμώ χρόνου υπηρεσίας των, εν τω πλαίσιω και υπό τους περιορισμούς του άρθρου 3 παρ. 4 περ. α΄ του Ν.Δ. 51/75 και των ειδικωτέρων περί των Νοσοκόμων τούτων διατάξεων. Άρθρον 6. Υπηρεσιακά και Πειθαρχικά Συμβούλια. Αρμόδια Υπηρεσιακά και Πειθαρχικά Συμβούλια δια το δια του παρόντος μεταφερόμενον μόνιμον προσωπικόν είναι τα δια τους υπαλλήλους των αντιστοίχων κλάδων και βαθμών συμβούλια του Υπουργείου Κοινωνικών Υπηρεσιών. Άρθρον 7. Ασφάλισις προσωπικού. Οι μεταφερόμενοι υπάλληλοι δύνανται τη αιτήσει των υποβαλλομένη εντός εξαμήνου από της δημοσιεύσεως του παρόντος, ν’ απαλλάσσωνται της ασφαλίσεώς των εις το Ταμείον Αρωγής Υπαλλήλων Υπουργείου Κοινωνικών Υπηρεσιών και να συνεχίσουν την παρά τω Ταμείω Αρωγής Υπαλλήλων Υπουργείου Εθνικής Παιδείας και Θρησκευμάτων ασφάλισίν των, ως και την εις άλλα Ταμεία κυρίας ή επικουρικής ασφαλίσεως τοιαύτην. Εις περίπτωσιν προτιμήσεως της παρά τω Ταμείω Αρωγής Υπαλλήλων Υπουργείου Κοινωνικών Υπηρεσιών ασφαλίσεώς των, μεταφέρονται εις τούτο, αι υπό του Ταμείου Αρωγής Υπουργείου Εθνικής Παιδείας και Θρησκευμάτων γενόμεναι κρατήσεις. Άρθρον 8. Μεταφορά πιστώσεων. Κατά την κεκανονισμένην διαδικασίαν, μεταφέρονται εκ του προϋπολογισμού του Υπουργείου Εθνικής Παιδείας και Θρησκευμάτων, εις τον Προϋπολογισμόν του Υπουργείου Κοινωνικών Υπηρεσιών αι εγγεγραμμέναι πιστώσεις δια την μισθοδοσίαν και λοιπάς αμοιβάς και αποζημιώσεις του μεταφερομένου προσωπικού μετά των αντιστοίχων εσόδων, ως και δια την λειτουργίαν της Διευθύνσεως Σχολικής Υγιεινής, της Σχολιατρικής Υπηρεσίας των Σχολικών Ιατρείων και των Κέντρων Μαθητικής Αντιλήψεως, εγγράφονται δε από του προσεχούς οικονομικού έτους τακτικώς, αι απαιτούμεναι κατά τ’ ανωτέρω πιστώσεις και τα αντίστοιχα έσοδα, εις τον προϋπολογισμόν του Υπουργείου Κοινωνικών Υπηρεσιών. Εις τον Ημέτερον επί της Προεδρίας της Κυβερνήσεως Υπουργόν, ανατίθεμεν την δημοσίευσιν και εκτέλεσιν του παρόντος. 32.Κ.α.15 Σχολιατρική Υπηρεσία

[Source: greek_legal_code_raptarchis | Tokens: 8245]